
讘讘讗 诪爪讬注讗 诇讗 注"讘 - 驻讬专讜砖 砖讟讬讬谞讝诇抓

讗讘诇 讛谞讬 转专转讬 讚讗讬转讗 诇诪专讛 讘讛讚讛 [讗诇讛 讛砖转讬讬诐, 驻专讬拽讛 讜讟注讬谞讛 砖讘注诇讬讛 讬砖谞讜 注诪讛] 讗讬诪讗 [讗诪讜专] 砖诇讗, 注诇 讻谉 爪专讬讻讗 [谞爪专讻讛] 诇讜诪专 讘讻讜诇诐.


 讜注讜讚 讘驻讬专讜砖 讚专砖讜转 讘讛诇讻讛 诪诇砖讜谞讜转 讻驻讜诇讬诐 讘转讜专讛: 谞讗诪专 讘讚讬谉 讛专讜爪讞 砖谞讙讝专 讚讬谞讜 "诪讜转 讬讜诪转 讛诪讻讛" (讘诪讚讘专 诇讛, 讻讗), 讻讜讜谞转讜: 讗讬谉 诇讬 讗诇讗 砖诪诪讬转讜 讘诪讬转讛 讛讻转讜讘讛 讘讜 砖讛讬讗 诪讬转转 住讬讬祝. 诪谞讬谉 砖讗诐 讗讬 讗转讛 讬讻讜诇 诇讛诪讬转讜 讘诪讬转讛 讛讻转讜讘讛 讘讜 讻讙讜谉 砖讘专讞, 砖讗转讛 专砖讗讬 诇讛诪讬转讜 讘讻诇 诪讬转讛 砖讗转讛 讬讻讜诇 诇讛诪讬转讜, 讜讻讙讜谉 讘讞抓? 鈥�/b> 转诇诪讜讚 诇讜诪专: "诪讜转 讬讜诪转", 诇诇诪讚谞讜: 讬讜诪转 诪讻诇 诪拽讜诐, 讘讻诇 讚专讱 砖讛讬讗.


讜讻谉 诪讛 砖谞讗诪专 讘讗谞砖讬 注讬专 讛谞讚讞转 "讛讻讛 转讻讛 讗转 讬讜砖讘讬 讛注讬专 讛讛讬讗 诇驻讬 讞专讘" (讚讘专讬诐 讬讙, 讟讝), 讗讬谉 诇讬 讗诇讗 讘讛讻讗讛 讛讻转讜讘讛 讘讛谉 砖讛讬讗 讘住讬讬祝, 诪谞讬谉 砖讗诐 讗讬 讗转讛 讬讻讜诇 诇讛诪讬转谉 讘讛讻讗讛 讛讻转讜讘讛 讘讛谉 砖讗转讛 专砖讗讬 诇讛讻讜转谉 讘讻诇 讛讻讗讛 砖讗转讛 讬讻讜诇? 鈥� 转诇诪讜讚 诇讜诪专 "讛讻讛 转讻讛", 诪讻诇 诪拽讜诐.


讜注讜讚 诪驻讜专砖 讘讻驻讬诇讜转 讝讜: 谞讗诪专 讘讚讬谞讬 诪砖讻讜谉 诪注谞讬 砖讗诐 诪砖讻谞讜 讚讘专 砖爪专讬讱 诇讜, 讜讻讙讜谉 砖诪砖讻谞讜 讻专 讜爪专讬讱 讛讜讗 诇讜 诇砖讬谞讛, 注诇 讻讙讜谉 讝讛 爪讜讜转讛 讛转讜专讛 "讛砖讘 转砖讬讘 诇讜 讗转 讛注讘讜讟 讻讘讜讗 讛砖诪砖" (讚讘专讬诐 讻讚, 讬讙), 讗讬谉 诇讬 砖讞讬讬讘 诇讛砖讬讘 诇讜 诪砖讻讜谞讜 讗诇讗 讻砖诪砖讻谞讜, 讗转 讛讞驻抓, 讘专砖讜转 讘讬转 讚讬谉, 讜讗讜诇诐 讗诐 诪砖讻谞讜 砖诇讗 讘专砖讜转 讘讬转 讚讬谉, 诪谞讬谉 砖诪爪讜讜讛 诇讛砖讬讘? 鈥� 转诇诪讜讚 诇讜诪专: "讛砖讘 转砖讬讘", 诪讻诇 诪拽讜诐.


讜注讜讚 讘讚讬谉 讛砖讘转 诪砖讻讜谉 诇讘注诇讬讜: 诪诪讛 砖谞讗诪专 "讗诐 讞讘诇 转讞讘诇 砖诇诪转 专注讱 注讚 讘讜讗 讛砖诪砖 转砖讬讘谞讜 诇讜" (砖诪讜转 讻讻, 讻讛), 讗讬谉 诇讬 讗诇讗 砖诪砖讻谞讜 讘专砖讜转, 讜讗讜诇诐 讻砖诪砖讻谞讜 砖诇讗 讘专砖讜转 诪谞讬谉? 鈥� 转诇诪讜讚 诇讜诪专: 讘讻驻讬诇讜转 "讞讘诇 转讞讘诇", 诪讻诇 诪拽讜诐.


讗讙讘 讛讝讻专转 讛讻转讜讘 砖讜讗诇讬诐: 讜讛谞讬 转专讬 拽专讗讬 [讜砖谞讬 讻转讜讘讬诐 讗诇讜] "讛砖讘 转砖讬讘" 讜"讞讘诇 转讞讘讜诇" 讛诪讚讘专讬诐 讘讗讜转讛 讛诇讻讛 诇诪讛 诇讬? 讜诪砖讬讘讬诐: 讞讚 [讗讞讚] 诪讛诐 讘讗 诇诇诪讚 诇讻住讜转 讬讜诐, 讜讞讚 诇讻住讜转 诇讬诇讛.


讜注讜讚, 诪诪讛 砖谞讗诪专 讘诪爪讜转 讛诇讜讜讗讛 讜爪讚拽讛 "驻转讞 转驻转讞 讗转 讬讚讱 诇讗讞讬讱 诇注谞讬讱 讜诇讗讘讬讜谞讱 讘讗专爪讱" (讚讘专讬诐 讟讜, 讬讗), 讗讬谉 诇讬 讗诇讗 砖讞讬讬讘 诇驻转讜讞 讗转 讬讚讜 诇注谞讬讬 注讬专讱, 诇注谞讬讬 注讬专 讗讞专转 诪谞讬谉? 鈥� 转诇诪讜讚 诇讜诪专: "驻转讞 转驻转讞", 诪讻诇 诪拽讜诐.


谞讗诪专 讘爪讚拽讛 "讛砖诪专 诇讱... 讜专注讛 注讬谞讱 讘讗讞讬讱 讛讗讘讬讜谉... 谞转谉 转转谉" (讚讘专讬诐 讟讜, 讟鈥撟�), 讗讬谉 诇讬 讗诇讗 砖讬转谉 讗诐 讛讜讗 讬讻讜诇 诇转转 诪转谞讛 诪专讜讘讛, 诪转谞讛 诪讜注讟转 诪谞讬谉? 鈥� 转诇诪讜讚 诇讜诪专: "谞转谉 转转谉", 诪讻诇 诪拽讜诐.


谞讗诪专 讘讚讬谉 砖讞专讜专 注讘讚 注讘专讬 "讛注谞讬拽 转注谞讬拽" (砖诐 讬讚), 讗讬谉 诇讬 讗诇讗 砖讻 砖谞转讘专讱 讛讘讬转 讘讙诇诇讜 诪注谞讬拽讬谉 诇讜, 砖讗讝 诪转拽讬讬诐 讗讜转讜 讛讻转讜讘 讻诇砖讜谞讜, 讜讗讜诇诐 诇讗 谞转讘专讱 讛讘讬转 讘讙诇诇讜 诪谞讬谉 砖诪注谞讬拽讬谉? 转诇诪讜讚 诇讜诪专 "讛注谞讬拽 转注谞讬拽", 讻讜讜谞转讜: 诪讻诇 诪拽讜诐.


讜砖讜讗诇讬诐: 讜诇讚注转 专' 讗诇注讝专 讘谉 注讝专讬讛, 砖讗诪专: 讗诐 谞转讘专讱 讛讘讬转 讘讙诇诇讜 鈥� 诪注谞讬拽讬谉 诇讜, 诇讗 谞转讘专讱 讛讘讬转 讘讙诇诇讜 鈥� 讗讬谉 诪注谞讬拽讬谉 诇讜, 讗诐 讻谉 "转注谞讬拽" 砖讛讜讗 诪讬讜转专 砖诐 诇诪讛 诇讬? 讜诪砖讬讘讬诐: 诇砖讬讟转讜 讚讘专讛 转讜专讛 讻诇砖讜谉 讘谞讬 讗讚诐 砖讻驻讬诇讜转 讘住讙谞讜谉 讝讛 讛讬讗 诇砖讜谉 讛转讜专讛 讛专讙讬诇讛, 讜讗讬谉 诇诇诪讜讚 诪诪谞讛 诇讛诇讻讛.


 谞讗诪专 讘诪爪讜转 讛诇讜讜讗讛 诇注谞讬 "讻讬 驻转讜讞 转驻转讞 讗转 讬讚讱 诇讜 讜讛注讘讟 转注讘讬讟谞讜 讚讬 诪讞住讜专讜" (砖诐 讞), 讗讬谉 诇讬 讗诇讗 讘诪拽专讛 砖讗讬谉 诇讜 诇讗讜转讜 讗讚诐 讜讗讬谞讜 专讜爪讛 诇讛转驻专谞住 诪谉 讛爪讚拽讛, 注诇 讻讱 讗诪专 专讞诪谞讗 [讗诪专讛 讛转讜专讛] 转谉 诇讜 讚专讱 讛诇讜讗讛. 讜讗讜诇诐 讗诐 讬砖 诇讜 诇讗讚诐 讜讗讬谞讜 专讜爪讛 诇讛转驻专谞住 诪砖诇讜 诪谞讬谉 砖讞讜讘讛 诇讛诇讜讜转讜, 讜诇讙讘讜转 讗讞专 讻讱 诪谞讻住讬讜? 鈥� 转诇诪讜讚 诇讜诪专: "转注讘讬讟谞讜" 鈥� 诪讻诇 诪拽讜诐.


讜砖讜讗诇讬诐, 讜诇砖讬讟转 专' 砖诪注讜谉 砖讗诪专: 诪讬 砖讬砖 诇讜 讜讗讬谞讜 专讜爪讛 诇讛转驻专谞住 诪砖诇讜 讗讬谉 谞讝拽拽讬谉 诇讜, 讗诐 讻谉 "转注讘讬讟谞讜" 砖讛讜讗 诪讬讜转专 诇诪讛 诇讬? 讜诪砖讬讘讬诐: 诇砖讬讟转讜 讚讘专讛 转讜专讛 讻诇砖讜谉 讘谞讬 讗讚诐.


讗 砖谞讬谞讜 讘诪砖谞讛 砖诪讬 砖诪爪讗 讗讘讬讚讛 讜讛讬讛 讘讟诇 诪谉 讛注讘讜讚讛 砖诪专讜讬讞 讘讛 住诇注 讘砖诇 讛砖讘转讛, 诇讗 讬讗诪专 诇讜 诇讘注诇 讛讗讘讬讚讛 "转谉 诇讬 住诇注", 讗诇讗 谞讜转谉 诇讜 砖讻专讜 讻驻讜注诇 讘讟诇. 转谞谉 [砖谞讛] 讛讞讻诐 讘转讜住驻转讗: 谞讜转谉 诇讜 砖讻专讜 讻驻讜注诇 讘讟诇.


讜砖讜讗诇讬诐: 诪讗讬 [诪讛 驻讬专讜砖] 讻驻讜注诇 讘讟诇? 砖讛专讬 讗讬谞讜 讘讟诇 诇讙诪专讬, 讗诇讗 注讜住拽 讘讗讘讬讚讛! 讗诪专 讗讘讬讬: 讻驻讜注诇 讘讟诇 砖诇 讗讜转讛 诪诇讗讻讛 砖讘讟诇 诪讬谞讛 [诪诪谞讛], 讻诇讜诪专, 诪注专讬讻讬诐 讻诪讛 专讜爪讛 讗讚诐 砖诇讗 讬注讘讜讚 注讘讜讚讛 拽砖讛 讜诪住讜讘讻转 砖讛讜讗 注讜住拽 讘讛, 讜讬注住讜拽 讘诪诇讗讻讛 拽诇讛 讻讝讜, 讗祝 砖讘讻讱 讛讜讗 诪拽讘诇 驻讞讜转 砖讻专, 讜讛讚讘专 转诇讜讬 讗讬驻讜讗 讘讻讜讘讚 诪诇讗讻转讜 讜讘专讬讘讜讬 砖讻专讛.


讘 砖谞讬谞讜 讘诪砖谞讛: 讗诐 讬砖 砖诐 讘讬转 讚讬谉 鈥� 诪转谞讛 讘驻谞讬讛诐. 诪住讜驻专: 讛住讜讞专 讗讬住讜专 讜专讘 住驻专讗 注讘讬讚 注讬住拽讗 讘讛讚讬 讛讚讚讬 [注砖讜 注讬住拽讛 讬讞讚]. 讗讝诇 [讛诇讱] 专讘 住驻专讗 驻诇讙 诇讬讛 [讞讬诇拽 讗讜转讛, 讗转 讛砖讜转驻讜转] 讘诇讗 讚注转讬讛 [讚注转讜, 专砖讜转讜] 砖诇 讗讬住讜专 讘讗驻讬 讘讬 转专讬 [讘驻谞讬 砖谞讬讬诐] 砖讬砖诪砖讜 讻注讚讬诐. 讗转讗 诇拽诪讬讛 [讘讗 讛注谞讬谉 诇驻谞讬] 专讘讛 讘专 专讘 讛讜谞讗, 讗诪专 诇讬讛 [诇讜] 专讘讛 讘专 专讘 讛讜谞讗 诇专讘 住驻专讗: 讝讬诇 讗讬讬转讬 转诇转讗 讚驻诇讙转 拽诪讬讬讛讜 [诇讱 讛讘讗 讗转 砖诇讜砖转 讛讗谞砖讬诐 砖讞诇拽转 诇驻谞讬讛诐], 讻诇讜诪专, 讛讘讗 讗转 讘讬转 讛讚讬谉 砖讘驻谞讬讜 讞诇拽转, 讗讬 谞诪讬 [讗讜 讙诐 讻谉]

